Klevžeris
54°39′42″ š. pl. 24°47′59″ r. ilg.﻿ / ﻿54.66167°š. pl. 24.79972°r. ilg.﻿ / 54.66167; 24.79972 Klevžeris – ežeras Lietuvoje, Elektrėnų savivaldybėje, 9 km į rytus nuo Semeliškių miestelio, paribyje su Trakų rajonu. Ežeras netaisyklingos T raidės formos, ilgis iš vakarų į rytus – 0,28 km, plotis – iki 0,22 km. Altitudė 150,6 m. Krantai aukšti, apaugę medžiais – ežerą supa Gilūšio miškas, tik pietvakarinis krantas žemas ir pelkėtas – per pelkę išteka upeliukas link Gilūšio ežero (Strėvos upės baseinas). Į šiaurę yra dalis Klevinės kaimo.